Absolute afgryse oor hoe dié vrou steak gaarmaakSkermgreep uit die video ŉ Video wat op TikTok gedeel is oor ŉ “alternatiewe manier” om steak gaar te maak, word wyd versprei en is reeds meer as 4 miljoen keer gekyk, maar moenie dié gevaarlike metode self probeer nie. Suid-Afrikaners spog gereeld oor hul kundigheid en vernuf om ŉ steak perfek te braai en sal waarskynlik met afgryse gevul wees om te sien dat dié vrou ŉ broodrooster aanbeveel. Die TikTok-gebruiker Itsmeju1iette het die video gedeel en sy verklaar dapper: “Hoe om ŉ steak gaar te maak” terwyl sy die stukkie vleis glo vir haar kêrel voorberei. Daarna plaas sy twee stukkies gaar vleis op ŉ bord en bedruip dit met ŉ sous. Vet en olie is natuurlik ŉ baie gevaarlike kombinasie vir ŉ broodrooster, so moet beslis nie self dié metode probeer nie. Kykers is verstom oor haar metode, maar dit is onduidelik of sy werklik die vleis in die rooster gaargemaak het, omdat daar ŉ onderbreking in die video is. Juliette het al ŉ paar kosvideo’s gedeel wat kykers laat ril: frikkadelle in ŉ ketel, burgers op ŉ strykyster, weense worsies in ŉ tuimeldroër, en spek en eier op ŉ haartang. ♬ It’s Beginning to Look a Lot Like Christmas – Perry Como & The Fontane Sisters – ????????????